Kære forældre
I den kommende periode skal vi arbejde med undervisningsforløbet "Stærke Sammen" 
fra Red Barnet.
Forløbet har fokus på børn og unges rettigheder, trivsel og fællesskab. Eleverne får viden om egne og andres grænser samt konkrete handlemuligheder, hvis de selv eller nogen, de kender, oplever vold, overgreb eller krænkelser.
Forløbet består af tre temaer:
Fysisk og psykisk vold 
Seksuelle overgreb 
Digitale krænkelser
Gennem cases, lyd- og videoklip, gruppearbejde og fælles refleksion arbejder eleverne med at forstå, at alle børn og unge har ret til et liv uden vold og overgreb. Samtidig styrker forløbet klassens fællesskab og elevernes mod til at søge hjælp, hvis noget føles forkert.

Sådan kan I bakke op hjemmefra
I kan blandt andet støtte jeres barn ved at:

Vise interesse for det, vi arbejder med i skolen. 
Minde jeres barn om, at det altid er vigtigt at søge hjælp hos en voksen, hvis noget føles utrygt eller grænseoverskridende.
Tale om grænser, respekt og gode relationer. 
Lytte åbent og nysgerrigt, hvis jeres barn ønsker at dele tanker eller oplevelser. 


Vi ser frem til et vigtigt og lærerigt forløb, som skal være med til at styrke elevernes trivsel, tryghed og handlekompetencer.
Med venlig hilsen
[image: ]Lærerne i klassen

